钦定古今图书集成/明伦汇编/官常典/第770卷 > 刘一儒
## 钦定古今图书集成/明伦汇编/官常典/第770卷 > 刘一儒

按《明外史王之诰传》：“一儒，彝陵人，字孟真，张居正姻
也。第进士，屡官刑部侍郎。居正当国，尝贻书规之。居
正不怿，殁而亲党多坐斥，一儒独以高洁名。寻拜南
京工部尚书。甫半岁，移疾归。初，居正女归一儒子，珠
琲纨绮盈箱箧，一儒悉扃之别室。居正死，赀产尽入
官，一儒乃发向所缄物还之。南京御史李一阳请还”
一儒于朝，以厉恬让。帝可其奏。一儒竟不赴召，卒于
家。天启中，追谥“庄介。”